Kaiu külanõukogu

Kaiu külanõukogu oli külanõukogu Eesti NSV-s aastatel 1945–1972.

Kaiu külanõukogu moodustati 1945 augustis Harjumaal Kuimetsa vallas. Külanõukogu keskus asus algselt Kaiu asunduses.Eesti NSV Ülemnõukogu Presiidiumi 8. augusti 1945 seadlus Harju maakonna valdades küla töörahva saadikute nõukogude moodustamise kohta. Eesti NSV Teataja, 1945, 35, 543

Seoses maakondade ja valdade likvideerimise ning maarajoonide moodustamisega arvati Kaiu külanõukogu 1950 septembris Rapla rajooni koosseisu.Eesti NSV Ülemnõukogu Presiidiumi 26. septembri 1950 seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114

1954 juunis liideti Kaiu külanõukoguga likvideeritud Kuimetsa ja Vahastu külanõukogu territooriumid. 1954. aasta seisuga tegutsesid külanõukogu piires "Tasuja", "Sädeme", "Punalipu", "Lenini Tee" ja "Oktoobri" kolhoos. Külanõukogu keskus asus Kasvandu külas.Eesti NSV Ülemnõukogu Presiidiumi 17. juuni 1954 seadlus "Eesti NSV külanõukogude ühendamisest". Eesti NSV Teataja, 1954, 10, 104

1970. aasta seisuga oli külanõukogu pindala 251 km² ja elanike arv 1692. Külanõukogus tegutsesid Kaiu kolhoos ja Kuimetsa kolhoos. (vaadatud 23.11.2017) 

1972 juulis Kaiu külanõukogu likvideeriti ja selle territoorium liideti Juuru külanõukoguga.Eesti NSV Ülemnõukogu Presiidiumi 28. juuli 1972 seadlus "Rapla rajooni Kaiu ja Varbola külanõukogu likvideerimise, mõnede külanõukogude piiride muutmise, Kehtna külanõukogu administratiivkeskuse üleviimise ning Eidapere külanõukogu Lelle külanõukoguks ümbernimetamise kohta". Eesti NSV  Vabariigi Ülemnõukogu ja Valitsuse Teataja, 1972, 32, 328

Viited

Kategooria:Eesti NSV külanõukogud
Kategooria:Rapla rajoon